Ակտիվացրած կավեր

Ակտիվացրած կավեր, վերամշակված բնական կավեր, որոնք ունեն ընտրողական ադսորբող հատկություն։ Պարունակում են ակտիվ կենտրոններ, որոնք երբեմն կլանվող նյութերի հետ փոխազդում են քիմիապես։

Ստացում 
Ակտիվացրած կավերը ստացվում են ֆլորիդինային և բենթոնիտային կավերից, որոնցից առաջինները բնական վիճակում արդեն ակտիվ են և ենթարկվում են միայն ջերմամշակման (150-400 °C), իսկ բենթոնիտները նախ մշակում են թթուներով։

Կիրառություն 
Ակտիվացրած կավերը օգտագործվում են հիմնականում նավթի և սննդի արտադրության մեջ՝ քսայուղերի, ձեթերի, գինու, գարեջրի և այլ նյութերի մաքրման համար։

Նստվածքային ապարներ
Կատալիզ